હાલ મ્યુચ્યુઅલ ફંડ દ્વારા આવતી એસઆઈપીનું રોકાણ સ્ટોક માર્કેટ આવી રહ્યું છે, જેને લઈને જ હેવીવેઈટ અને ઈન્ડેક્સ બેઈઝ્ડ શેરોમાં તેજીનો રંગ જોવા મળ્યો છે, આ એક તેજીનું કારણ આપણી સામે છે. સટોડિયા થોડાક એક્ટિવ છે, અને તેઓએ હેવીવેઈટ સ્ટોકમાં નવું બાઈંગ કરીને સ્ટોક માર્કેટને બુલ ફેઝમાં લાવીને મુકી દીધું છે. જો કે હવે આગામી દિવસોમાં કે મહિનામાં ખબર પડશે કે ઓફલોડિંગ કરવા માટે તો સ્ટોક માર્કેટને ઉછાળ્યું નથી ને? દરેક વખતે નગેટિવ ફેકટરમાં તેજી થાય તે ચિંતા ઉપજાવનારી સાબિત થઈ છે. આ વખતે પણ આમ જ થયું હોય તેમ દેખાય છે. પણ અત્રેથી રોકાણકારોને સાવધાન કરવાનો અમારો નમ્ર પ્રયાસ છે. આ કોઈ બ્રોડ બેઈઝ તેજી નથી… માત્રને માત્ર ઈન્ડેક્સ આધારિત સ્ટોકની તેજી છે. જો તેમાં ફસાશો તો લાંબાગાળે નુકશાન વહોરવાનો વારો આવી શકે છે.